Szeptember 11. és az iraki válság nyomasztja a tőzsdéket | 24.hu
Szeptember 11. és az iraki válság nyomasztja a tőzsdéket
2002. 09. 09. 14:54	A tavalyi terrortámadás évfordulójának közeledte és az Irak elleni lehetséges amerikai háború lehetősége további aggodalmakat jelent az amúgy is gondterhelt befektetőknek. "Szinte semmi sincs, ami élénkíthetné a vásárlásokat, így gyenge nyitás elé nézünk. A hetet a szeptember 11-ével kapcsolatos megemlékezések uralják, és a figyelem középpontjában az Irakkal kapcsolatos események állnak. Mindez óvatosságra int" - fogalmaz Larry Wachtel, a Prudential Securities elemzője. Az MTI-Eco közlése szerint a Wall Streeten szerdán később kezdődik majd az adásvétel: a NYSE harangja csak magyar idő szerint délután 5 órakor szólal meg, mert előtte a pénzvilág képviselői közül is ezrek vesznek részt a szertartásokon. A most tervezett háború sem tesz jót a hangulatnak, Irak lerohanása aggasztja a befektetőket, akik a jelen piaci helyzetben - az aggodalomra okot adó körülmények hosszú listája mellett - egyébként is arra hajlanak, hogy készpénzre váltsanak minden kis nyereséget.	Ajánlom a Facebookon
Magyar feltaláló panaszolja az Adidast
A két utazási iroda csődje 133 millióba kerül az Allianznak	×